ગુજરાતનું આર્થિક પાટનગર એટલે સુરત. આ સુરતને અદ્યતન બનાવવા માટે સીસીટીવીથી સજ્જ કરવાની દિશામાં તંત્ર કામ કરી રહ્યું છે. સુરતમાં બનતા ગુનાને અટકાવવા અને તેનો ભેદ ઉકેલવા માટે છ વર્ષ પૂર્વે સેઇફ સિટી સુરતના નામે શહેરના અલગ અલગ વિસ્તારમાં સીસીટીવી કેમેરા લગાવવાનો પ્રારંભ કરાયો હતો. જેમાં 42 કરોડના ખર્ચે 600 કેમેરા શહેરમાં ઠેર ઠેર ઇન્સટોલ કરી દેવામાં આવ્યા છે. આ કેમેરાને ક્રાઈમ કન્ટ્રોલ અને ગુનાનો ભેદ ઉકેલવામાં સારી રીતે ઉપયોગ થતો હોવાના કારણે હવે વધું 102 કરોડના ખર્ચે 1,307 કેમેરા લગાવવાની દરખાસ્ત રાજ્ય સરકારને કરવામાં આવી છે.